recursal/SuperWikiNEXT-32B huggingface dataset:
হাওয়াই মিঠাই তৈরির মেশিন
**হাওয়াই মিঠাই** একপ্রকার মিষ্টি জাতীয় খাদ্যবিশেষ। এটি মুখে দিলে দ্রুত মিলিয়ে যায় বলে এর নাম রাখা হয়েছে ‘হাওয়াই মিঠাই’। কাঠির মাথায় যেন এক টুকরো গোলাপি কিংবা সাদা রঙের মেঘ। কোথাও বেড়াতে গেলে প্রায় সব ছোটরা এমনকী বড়রাও এই কাঠির মাথায় এক টুকরো মেঘ খাওয়ার জন্য ব্যস্ত হয়ে ওঠে। অনেকে মজা করে হাওয়াই মিঠাইকে বুড়ির মাথার পাকা চুলও বলেন। বাংলাতে যেমন অনেকগুলো নাম এই খাবারটির, তেমনি ইংরেজিতেও এর অনেক নাম; যেমন: কটন ক্যান্ডি, ফেয়ারি ফ্লস, ক্যান্ডি ফ্লস কিংবা স্পুন সুগার।

ইতিহাস
------

কানাডার প্যাকেনহ্যামে ম্যাপল স্বাদবিশিষ্ট হাওয়াই মিঠাই
চৌদ্দশতকে ইটালিতে চিনি দিয়ে তৈরি এই মজার খাবারটি প্রচলন শুরু হয়। সেই সময় ঘরোয়া ভাবেই সামান্য চিনির ঘন রস বিশেষ পদ্ধতিতে সুতোর মতো তৈরি করে বানানো হত হাওয়াই মিঠাই। আঠারো শতক পর্যন্ত এইভাবে তৈরি হয়েছে। ১৮৯৭ সালে মার্কিন উইলিয়ম মরিসন ও জন সি. ওয়ারটন হাওয়াই মিঠাই তৈরির জন্য প্রথম মেশিন আবিষ্কার করেন। এই মেশিনের সাহায্যে চিনির যে সুতো তৈরি হতে লাগল সেগুলো আরও সূক্ষ্ম আর বাতাস লাগার সঙ্গে সঙ্গেই শক্ত হয়ে যাওয়ার ফলে তাড়াতাড়ি খাবারটা তৈরি হয়ে যেতে লাগল। তবে মেশিনে তৈরি হাওয়াই মিঠাই তখন তেমন জনপ্রিয়তা পায়নি। ব্যাপকভাবে এর প্রসার বাড়ে ১৯০৪ সালে। সে বছর মরিসন এবং ওয়ারটন তাদের মেশিনে তৈরি হাওয়াই মিঠাই নিয়ে হাজির হলেন সেন্ট লুইসের বিশ্ব মেলায়। অবাক হওয়ার বিষয়, মেলার প্রথম দিনই ২৫ সেন্ট করে ৬৮ হাজার ৬৫৫ বাক্স হাওয়াই মিঠাই বিক্রি হয়েছিল, যা ছিল সে সময়ের হিসাবে অনেক বড় একটা অঙ্ক! ক্রমেই বিশ্বজুড়ে ব্যাপক জনপ্রিয়তা পায় খাবারটি। চাহিদা ও জনপ্রিয়তার জন্য একাধিক কোম্পানি এগিয়ে এল এই মজাদার খাবারটি উৎপাদন ও বিপণনে। টটসি রোল অফ কানাডা লি. বিশ্বের সর্বাধিক হাওয়াই মিঠাই উৎপাদনকারী প্রতিষ্ঠান।

দেখতে অনেকটা তুলার মতো বলে ১৯২০ সালে মার্কিনরা এই মিঠায়ের নাম দিয়েছে ‘কটন ক্যান্ডি’। তারা এই হাওয়াই মিঠায়ের এতই ভক্ত যে, মার্কিন যুক্তরাষ্ট্রে ৭ ডিসেম্বর দিনটি ‘জাতীয় কটন ক্যান্ডি ডে’ হিসাবে পালন করা হয়।

ইউরোপ- আমেরিকার জয় করে আমাদের এখানে হাওয়াই মিঠাই তৈরি শুরু হয় এমন কথা বলা যায় না। কারণ চিনি দিয়ে তৈরি শোনপাপড়ি বহুকাল আগেই এখানে তৈরি হত। উন্নত বিশ্বের মত আমাদের দেশে অবশ্য আজও সেভাবে হাওয়াই মিঠাই উৎপাদন এবং সুন্দর প্যাকেজিং করে বিপণন হয় না। মেলা, বেড়ানোর জায়গা কিংবা রাস্তার ফেরিওয়ালারাই বিক্রি করে হাওয়াই মিঠাই।

চিত্রমালা
---------

* হাওয়াই মিঠাই বানানো হচ্ছেহাওয়াই মিঠাই বানানো হচ্ছে
* এই পাত্রে হাওয়াই মিঠাই বানানো হয়এই পাত্রে হাওয়াই মিঠাই বানানো হয়
* হাওয়াই মিঠাই কাঁধে ফেরীওয়ালাহাওয়াই মিঠাই কাঁধে ফেরীওয়ালা
* সাদা হাওয়াই মিঠাই খাচ্ছে একটি মেয়েসাদা হাওয়াই মিঠাই খাচ্ছে একটি মেয়ে
* হাওয়াই মিঠাইয়ের দোকানহাওয়াই মিঠাইয়ের দোকান
* 
*

তথ্যসূত্র
---------

বহি:সংযোগ
---------


উইকিঅভিধানে ***হাওয়াই মিঠাই*** শব্দটি খুঁজুন।

উইকিমিডিয়া কমন্সে **হাওয়াই মিঠাই** সংক্রান্ত মিডিয়া রয়েছে।
**এসএমএস মিটিওর** ছিল জার্মান রাজকীয় নৌবাহিনির একটি এভিসো জাহাজ, যা ছিল মিটিওর শ্রেণীর প্রথম জাহাজ। এটি এসএমএস কমেটের ভগিনী জাহাজ ছিল। এটি জার্মানিওয়াফট শিপইয়ার্ডে তৈরি করা হয়েছিল।

ডিজাইন
------

মূল নিবন্ধ: মিটিওর ক্লাস এভিসো
মিটিওর-এর সামগ্রিক দৈর্ঘ্য ছিল ৭৯.৮৬ মিটার (২৬২.০ ফুট), বীম ছিল ৯.৫৬ মিটার (৩১.৪ ফুট) এবং এর ড্রাফট সম্মুখ ছিল সর্বোচ্চ ৩.৬৮ মিটার (১২.১ ফুট)। মালামাল বহনকালে এর ওজন ছিল ১,০৭৮ মেট্রিক টন (১,০৬১ লং টন; ১,১৮৮ শর্ট টন)। তার পরিচালনা ব্যবস্থায় দুটি উলম্বিক থ্রি সিলিন্ডার ট্রিপল এক্সপানশন ইঞ্জিন নিয়ে গঠিত। ইঞ্জিনের জন্য বাষ্প চারটি কয়লা ভিত্তিক লোকোমোটিভ বয়লার দ্বারা সরবরাহ করা হয়েছিল। জাহাজের পরিচালনা ব্যবস্থা তাকে সর্বোচ্চ ২০ নট (৩৭ কিমি/ঘ; ২৩ মা/ঘ) গতি প্রদান করতে সক্ষম ছিল এবং এর রেঞ্জ ছিল প্রায় ৯৬০ নটিক্যাল মাইল (১,৭৮০ কিমি; ১,১০০ মা) এর মধ্যে ৯ নট (১৭ কিমি/ঘ; ১০ মাপাঘ)। মিটিওরের ৭ জন অফিসার ও ১০৮ জন তালিকাভুক্ত ক্রু ছিল।

এটি সজ্জিত ছিল চারটি ৮.৮ সেমি এসকে এল/৩০ বন্দুক দিয়ে, যার দুটি পাশাপাশি সামনের দিকে এবং দুটি পাশাপাশি জাহাজের পিছনের দিকে পিভটের উপরে সাজানো ছিল। বন্দুকসমূহ একসাথে ৪৬২ থেকে ৬৮০ রাউন্ড গোলাবারুদ নিক্ষেপ করতে পারত। এছাড়াও মিটিওরে তিনটি ৩৫ সেমি (১৪ ইঞ্চি) টর্পেডো টিউব ছিল, যার একটি বো-এ নিমজ্জিত ছিল এবং অপর দুইটি ডেকের উপরে ব্রোডসাইডে সাজানো ছিল। এর ১৫ মিমি (০.৫৯ ইঞ্চি) পুরু ডেক সুরক্ষিত ছিল, সেই সাথে ৩০ মিমি (১.২ ইঞ্চি) কনিংটাওয়ারের ইস্পাতের বর্ম প্লাটিং।

পরিসেবার ইতিহাস
---------------

মিটিওর ১৯৮৮ সালে কিলের জার্মানিওয়াফট শিপইয়ার্ডে তৈরি করা হয়েছিল এবং ১৮৯০ সালে ২০ জানুয়ারি চালু করা হয়েছিল। ১৮৯১ সালে ১৯ মে ফিটিং-আউট কাজ শেষ হওয়ার পর, মিটিওর জার্মান ফ্লিটে কমিশন লাভ করেছিল। মিটিওর জার্মান ফ্লিটে সংক্ষিপ্তভাবে ব্যবহৃত হয়, যার কারণ ছিল বৃহৎ অংশের দরিদ্র পরিচালনা ব্যবস্থা ও উচ্চ গতিতে অত্যধিক কম্পন সৃষ্টি। ১৮৯৩ সালে এটিকে ডিসপাস ভ্যাসেল হিসাবে আই বিভাগে স্থান্তারিত করা হয়েছিল, যেখানে সাসেন-ক্লাস আয়রোণক্লাডের চারটি জাহাজের সাথে ক্ষান্ত হয়েছিল।

১৮৯৫ সালে মিটিওরকে ফ্রন্ট লাইন সার্ভিস থেকে তুলে নেওয়া হয়েছিল এবং মৎস রক্ষণাবেক্ষণ কাজে ব্যবহার করা হয়েছিল। এ কাজেও এক বছর লাগানোর পর তাকে পরিসেবার বাইরে স্থাপন করা হয়েছিল। ১৮৯৯ সালে তার ভগিনী জাহাস কমেটের সাথে হালকা ক্রুইজার হিসাবে ভাগ করা হয়েছিল এবং দুটি একই সাথে নৌবাহিনীর রেজিস্টার থেকে তাড়িত হয়। প্রথম বিশ্বযুদ্ধে এটি তার কর্মকক্ষতা অনুসারে পরিসেবা প্রদান করেছিল। ১৯১৯ সালে জার্মান ডিফেক্ট এটিকে বিক্রি করে দেয় এবং রেন্ডসবার্গে এটি ভেঙ্গে ফেলা হয়েছিল।

নোট
---

1. 1 2 3 4  Gröner, p. 96
2. ↑  Gardiner, p. 257
3. ↑  *Naval and Military Notes*, p. 814
4. ↑  Gardiner & Gray, p. 143

বহিঃসংযোগ
---------

* Gardiner, Robert, সম্পাদক (১৯৭৯)। *Conway's All the World's Fighting Ships: 1860–1905*। London: Conway Maritime Press। আইএসবিএন 0-85177-133-5।
* Gardiner, Robert; Gray, Randal, সম্পাদকগণ (১৯৮৪)। *Conway's All the World's Fighting Ships: 1906–1922*। Annapolis, MD: Naval Institute Press। আইএসবিএন 978-0-87021-907-8।
* Gröner, Erich (১৯৯০)। *German Warships: 1815–1945*। Annapolis, MD: Naval Institute Press। আইএসবিএন 0-87021-790-9।
* "Naval and Military Notes"। *Journal of the Royal United Service Institution*। London: Royal United Services Institute for Defence Studies। XXXVII (185): 811–823। জুলাই ১৮৯৩। ডিওআই:10.1080/03071849309416563।

টেমপ্লেট:Meteor class aviso
**শহীদ স্মৃতি বিদ্যাপীঠ (ইংরেজি: Shaheed Smriti Bidyapeeth) নেত্রকোণা জেলার কেন্দুয়া উপজেলার রোয়াইলবাড়ী আমতলা ইউনিয়নের একটি মাধ্যমিক বিদ্যালয়।**

ইতিহাস
------

কথা সাহিত্যিক ড. হুমায়ুন আহমেদ তার পিতা শহীদ ফয়জুর রহমান আহমেদ এর স্মরণে এবং তার মায়ের পরামর্শে এ স্কুলটি ২০০৬ সালে স্থাপন করেন। মুক্তিযোদ্ধ চলাকালে ১৯৭১ এর মে মাসে কথাশিল্পি হুমায়ুন আহমেদর বাবা পুলিশ অফিসার ফয়জুর রহমান আহমেদ পাকিস্তানের হাতে নিহত হন। বাবা সহ মুক্তিযোদ্ধের নাম জানা-অজানা সব শহীদের স্মরণে বিদ্যানিকেতনের নামকরণ করা হয় "শহীদ স্মৃতি বিদ্যাপীঠ"। ১৯৯৬ সালে অভিনেতা আসাদুজ্জামান নূর শহীদ স্মৃতি বিদ্যাপীঠের ভিত্তি প্রস্তর  স্থাপন করেন। ৩০ কাঠা জমিতে এককোটি টাকার অধিক ব্যয়ে ২৪টি শ্রেণীকক্ষ সমৃদ্ধ নির্মিত ভবনের নকশা করেছেন হুমায়ুন আহমেদের স্ত্রী অভিনেত্রী স্থপতি মেহের আফরোজ শাওন। ২০০৮ সালে শুধুমাত্র ৬ষ্ঠ শ্রেণীতে প্রতি শাখায় ২৪জন করে দুই শাখায় মোট ৪৮জন শিক্ষার্থী ৫ জন শিক্ষক ও দুজন কর্মচারী নিয়ে যাত্রা শুরু হয়ে বর্তমানে ১৪জন শিক্ষক দুজন কর্মচারী এবং মাধ্যমিক একাডেমিক স্বীকৃতি লাভ করলেও এমপিওভুক্ত হয়নি। প্রতিষ্ঠানের যাবতীয় খরচ প্রতিষ্ঠালগ্ন থেকে ড.হুমায়ুন আহমেদ ও পরবর্তিতে তার স্ত্রী মেহের আফরোজ শাওন বহন করেন।

পাঠাগার
-------

বিদ্যালয়ে রয়েছে মুক্তিযুদ্ধ ভিত্তিক অসামন্য গ্রন্থাগার; যার নাম শহীদ ফয়জুর রহমান আহমেদ পাঠাগার। এতে রয়েছে ৪ হাজারেরও বেশি বই, মুক্তিযুদ্ধের দুর্লভ আলোকচিত্র, দলিল পত্র এবং বই পড়ার সুব্যাবস্থা ।

অন্যান্য
--------

স্কুলটিতে রয়েছে অত্যাধুনিক স্থাপত্য নকশায় সুরম্য ভবন, শহীদ মুক্তিযোদ্ধাদের স্মৃতি ধরে রাখার জন্য নির্মিত অত্যাধুনিক শহীদ মিনার, সুপরিসর খেলার মাঠ, আধুনিক শিক্ষোপকরণ, মাল্টিমিডিয়া ক্লাসরুম।

তথ্যসূত্র
---------

1. 1 2 3 4  বিদ্যাপিঠ, শহীদ স্মৃতি (২১ ডিসেম্বর ২০২৩)। "শহীদ স্মৃতি বিদ্যাপিঠ"। *kendua*। Archived from the original on ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  প্রতিবেদক, নিজস্ব (২০২০-০৭-১৯)। "স্কুলের নাম দিলাম 'শহীদ স্মৃতি বিদ্যাপীঠ'"। *Prothomalo*। সংগ্রহের তারিখ ২০২৩-১২-২১।
3. ↑  বিদ্যাপিঠ, শহীদ স্মৃতি (২১ ডিসেম্বর ২০২৩)। "শহীদ স্মৃতি বিদ্যাপিঠ"। *barta24*। Archived from the original on ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**সন্তু জহরমল সাহনি** ছিলেন একজন ভারতীয়  অর্ডিন্যান্স ফ্যাক্টরি সেবা (আইওএফএস ) আধিকারিক। তিনি ভারতীয়  অর্ডন্যান্স ফ্যাক্টরির প্রথম ভারতীয় মহাপরিচালক হিসাবে দায়িত্ব পালন করেন।  ১৯৬২ খ্রিস্টাব্দে ভারত-চীন যুদ্ধ এবং ১৯৬৫ খ্রিস্টাব্দের ভারত -পাকিস্তান যুদ্ধে অবদানের জন্য তিনি যথাক্রমে ১৯৬২ খ্রিস্টাব্দে পদ্মশ্রী এবং ১৯৬৫ খ্রিস্টাব্দে পদ্মভূষণে ভূষিত হন।  তিনি  লন্ডন বিশ্ববিদ্যালয়ের অধীনস্থ লন্ডনের ইম্পেরিয়াল কলেজ থেকে মেকানিক্যাল ইঞ্জিনিয়ারিং নিয়ে পড়াশোনা করেন  তিনি মাত্র আটচল্লিশ বৎসর বয়সে মারা যান। তাঁর কনিষ্ঠ ভ্রাতা রাম সাহানি ছিলেন ভারতীয় গাড়ি প্রস্তুতকারক অশোক লেল্যান্ডের প্রথম চেয়ারম্যান ও ব্যবস্থাপনা পরিচালক  এবং তার আর এক অনুজ পদ্মশ্রী প্রাপক ভগবান সাহানি ছিলেন ভারতীয় সেনাবাহিনীর ব্রিগেডিয়ার এবং কোটার ইন্সট্রুমেন্টেশন লিমিটেড-এর সভাপতি।  তারা তিন ভাইই ইংল্যান্ডে ইঞ্জিনিয়ারিং নিয়ে পড়াশোনা করেন।

তথ্যসূত্র
---------

1. ↑  "Extraordinary Gazette of India, 1965-10-27, Extra Ordinary"। ২৭ অক্টোবর ১৯৬৫ – Internet Archive-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑   [*অনাবৃত ইউআরএল পিডিএফ*]
3. ↑   [*অনাবৃত ইউআরএল পিডিএফ*]
4. 1 2  "Sindhi Personalities – Indian Institute of Sindhology"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Ram Shahaney, former Chairman of Ashok Leyland, passes away"। ৮ সেপ্টেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Padma Awards | Interactive Dashboard"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এ জে সি বসু রোড উড়ালপুল** হল কলকাতার অন্যতম একটি গুরুত্বপূর্ণ উড়ালপুল। এই উড়ালপুলটি ২০০৩-এর অগস্ট মাসে চালু হয় আড়াই কিলোমিটার দীর্ঘ এ জে সি বসু রোড উড়ালপুল। উড়ালপুল নির্মানে খরচ হয়েছিল ₹ ১৩৯ কোটি টাকা। শুরুতেই ঠিক হয়, এই উড়ালপুলের মাঝ পথে একটি ‘র্যাম্প’ তৈরি হবে। তদারকি সংস্থা ‘হুগলি রিভার ব্রিজ কমিশনার্স’ (এইচআরবিসি)- জানিয়েছে , "তখন বিভিন্ন সমস্যার দরুণ জাপানি লগ্নি-সংস্থার সঙ্গে আলোচনার পরে এই র্যাম্প এবং পরিকল্পিত আরও দু’টি উড়ালপুলের প্রস্তাব কার্যকর না করার সিদ্ধান্ত হয়। বিভিন্ন বিষয় খতিয়ে দেখে ২০০৮ সালে ফের এ জে সি বসু রোড উড়ালপুলের র্যাম্প তৈরির সিদ্ধান্ত হয়।" খরচ ধার্য হয় ₹১৮ কোটি টাকা।

সম্প্রসারণ
----------

৪২৫ মিটার দীর্ঘ এই ‘র'যাম্প'-এর কাজ শুরু ২০০৮ সালের শেষ ভাগে, কথা ছিল দেড় বছরে এই কাজ শেষ হবে। কিন্তু সেই সময় বেড়ে গিয়ে দাঁড়িয়েছে প্রায় চার বছরে। ২০১২ সালে দূর্গা পুজোর আগেই খুলে দেওয়া হচ্ছে আচার্য জগদীশচন্দ্র বসু রোডের উড়ালপুলের ‘র্যাম্প’। কাজে দেরির জন্য প্রকল্প-ব্যয় নির্ধারিত পরিমাণের চেয়ে বেড়ে দাঁড়াচ্ছে ১০ কোটি টাকার উপরে।

বর্তমানে একটি নতুন র্যাম্প নির্মান চলছে পরমা উড়ালপুল-এর সঙ্গে এ জে সি বসু রোড উড়ালপুলকে যুক্ত করতে।

তথ্যসূত্র
---------

1. ↑  "যানজট এড়াতে নতুন র্যাম্প হবে এ জে সি বসু উড়ালপুলে"। *এবেলা*। সংগ্রহের তারিখ ০২-০৪-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

| * দে
* স
কলকাতার সেতু |
| --- |
| 
* আচার্য জগদীশচন্দ্র বসু রোড উড়ালপুল
* গার্ডেনরিচ উড়ালপুল
* চিংড়িঘাটা উড়ালপুল
* টালা সেতু
* বিজন সেতু
* বিদ্যাসাগর সেতু
* মা উড়ালপুল
* হাওড়া সেতু

 |  |
মানব শান্তি চিহ্ন - প্রতীকীভাবে শান্তি বিনির্মাণের জন্য একটি সামগ্রিক পদ্ধতির প্রতিনিধিত্ব করে।
**শান্তি বির্নিমাণ** হল এমন একটি কার্যকলাপ যার লক্ষ্য অহিংস উপায়ে অবিচারের সমাধান করা এবং সাংস্কৃতিক ও কাঠামোগত অবস্থার রূপান্তর করা যা মারাত্মক বা ধ্বংসাত্মক সংঘাত সৃষ্টি করে। এটি জাতিগত, ধর্মীয়, শ্রেণী, জাতীয় এবং জাতিগত সীমানা জুড়ে গঠনমূলক ব্যক্তিগত, গোষ্ঠী এবং রাজনৈতিক সম্পর্কের বিকাশকে ঘিরে আবর্তিত হয়। প্রক্রিয়াটিতে অন্তর্ভুক্ত রয়েছে সহিংসতা প্রতিরোধ; সংঘাত ব্যবস্থাপনা, সমাধান বা রূপান্তর; এবং সহিংসতার যে কোনও নির্দিষ্ট ঘটনার আগে, চলাকালীন এবং পরে সংঘাত-পরবর্তী পুনর্মিলন বা ট্রমা নিরাময়।   

যেমন, শান্তি বিনির্মাণ হল একটি বহু-বিভাগীয় ক্রস-সেক্টর কৌশল বা পদ্ধতি যা কৌশলগত হয়ে ওঠে যখন এটি দীর্ঘমেয়াদে এবং সমাজের সকল স্তরে স্থানীয়ভাবে এবং বিশ্বব্যাপী মানুষের মধ্যে সম্পর্ক স্থাপন ও টিকিয়ে রাখতে কাজ করে এবং এভাবে টেকসই শান্তির জন্ম দেয়। কৌশলগত শান্তিবিনির্মাণ কার্যক্রম সহিংসতার মূল বা সম্ভাব্য কারণগুলিকে মোকাবেলা করে, শান্তিপূর্ণ সংঘাত সমাধানের জন্য একটি সামাজিক প্রত্যাশা তৈরি করে এবং সমাজকে রাজনৈতিক ও আর্থ-সামাজিকভাবে স্থিতিশীল করে।

শান্তি বির্নিমাণের অন্তর্ভুক্ত পদ্ধতিসমূহ পরিস্থিতি ও শান্তিবিনির্মাণের নিয়ামকের উপর নির্ভর করে পরিবর্তিত হয়। সফল শান্তি বিনির্মাণ কার্যক্রম স্ব-টেকসই, টেকসই শান্তির সহায়ক পরিবেশ তৈরি করে; বিরোধীদের পুনর্মিলন; দ্বন্দ্ব পুনরায় আরম্ভ করা থেকে প্রতিরোধ; সুশীল সমাজকে সংহত করা; আইনের শাসন ব্যবস্থা তৈরি করা; এবং অন্তর্নিহিত কাঠামোগত এবং সামাজিক সমস্যা মোকাবেলা। গবেষক এবং অনুশীলনকারীরাও ক্রমবর্ধমানভাবে দেখতে পান যে শান্তি নির্মাণ সবচেয়ে কার্যকর এবং টেকসই হয় যখন এটি শান্তির স্থানীয় ধারণা এবং অন্তর্নিহিত গতিশীলতার উপর নির্ভর করে যা সংঘাতকে উত্সাহিত করে বা সক্ষম করে।

তথ্যসূত্র
---------

1. 1 2  "What is Strategic Peacebuilding?"। *Kroc Institute for International Peace Studies, University of Notre Dame*। ২০১৮। সংগ্রহের তারিখ ২০১৮-১২-২৫।
2. ↑  Rapoport, A. (1989). The origins of violence: Approaches to the study of conflict. New York, NY: Paragon House.
3. ↑  Rapoport, A. (1992). Peace: An idea whose time has come. Ann Arbor, MI: University of Michigan Press.
4. ↑  Coning, C (২০১৩)। "Understanding Peacebuilding as Essentially Local": 6। ডিওআই:10.5334/sta.as অবাধে প্রবেশযোগ্য।
ডি স্টিজল ম্যানিফেস্টো, ১৯১৮ সাল
**শিল্প ইশতেহার** হলো শিল্পী বা শৈল্পিক আন্দোলনের উদ্দেশ্য, বা দৃষ্টিভঙ্গির প্রকাশ্য ঘোষণা। ইশতেহার হল আধুনিকতাবাদী আভান্ট-গার্ডে বিভিন্ন আন্দোলনের একটি আদর্শ বৈশিষ্ট্য এবং লিখিত ঘোষণা। শিল্প ইশতেহারগুলি কখনও কখনও তাদের অলঙ্কারশাস্ত্রে একটি বৈপ্লবিক প্রভাব অর্জনের জন্য শক ভ্যালুর উদ্দেশ্যে হয়। প্রায়শই রাজনৈতিক ব্যবস্থার মতো বিস্তৃত বিষয়গুলিকে সম্বোধন করে। সাধারণ এর চিন্তাগুলো হল বিপ্লবের প্রয়োজনে, মত প্রকাশের স্বাধীনতা এবং স্থিতাবস্থার উপর শিল্পব্যক্তিদের উহ্য বা স্পষ্টভাবে বলা ।[][  ] ইশতেহার শিল্পী বা শিল্প গোষ্ঠীর জন্য ধারণা প্রকাশ, প্রচার এবং রেকর্ড করার একটি মাধ্যম ।এমনকি যদি শুধুমাত্র এক বা দুইজন শিল্পপতী শব্দগুলি লেখে। তবে এটি বেশিরভাগই গোষ্ঠীর নামের সাথে যুক্ত।

ধারণা
-----

প্রাক-১৯০০
----------

### বাস্তববাদী ম্যানিফেস্টো ১৮৫৫

### প্রতীকী ইশতেহার ১৮৮৬

সেমিনাল ১৯০৯-৪৫
---------------

### ভবিষ্যতবাদী ম্যানিফেস্টো ১৯০৯, ১৯১৪

### কিউবিস্ট ম্যানিফেস্টো ১৯১২

 Du "Cubisme", ১৯১২, Albert Gleizes এবং Jean Metzinger, Eugène Figuière Éditeurs [fr] দ্বারা প্রকাশিত (কভার)
### আর্ট অফ নয়েজ ১৯১৩

### আর্ট কংক্রিট ১৯৩০

যুদ্ধ-পরবর্তী ১৯৪৬-৫৯
---------------------

 লুসিও ফন্টানা
### চেলসি হোটেল ম্যানিফেস্টো ১৯৬১

 চেলসি হোটেল
### সাইবোর্গ ম্যানিফেস্টো ১৯৮৫

 ডোনা হারাওয়ে
### পোস্ট পর্ন মডার্নিস্ট ম্যানিফেস্টো সি.১৯৮৯

 অ্যানি স্প্রিঙ্কল
### গ্রুপ হ্যাংম্যান ১৯৯৭

 বিলি চাইল্ডিশ
### আটকে থাকা ম্যানিফেস্টো ১৯৯৯

 ৪ পৃষ্ঠার এ৬-আকারের স্টাকিস্ট টার্নার পুরস্কারের ইশতেহারের সামনের কভার
### দ্য নিউ মেনিফেস্টো অফ আর্টস (২০২০)

Menotti Lerro এবং Antonello Pelliccia দ্বারা 

 লেরো এবং পেলিসিয়ার দ্য নিউ ম্যানিফেস্টো অফ আর্টসের প্রচ্ছদ

আরও দেখুন
---------

* ভবিষ্যৎবাদী ইশতেহার
* পরাবাস্তববাদী ইশতেহার
* অ্যান্টিপোডিয়ান
* ঘোষণাপত্র
* শিল্পকলার নতুন ইশতেহার

তথ্যসূত্র
---------

1. ↑  "Domani a Edimburgo Menotti Lerro terrà una lettura di sue poesie e presenterà il "Nuovo Manifesto delle Arti" già lanciato in Italia mesi fa"। *poesia.corriere.it*।
গরম মশলা
**গরম মশলা হচ্ছে** দক্ষিণ এশীয় খাদ্যপ্রণালীতে ব্যবহৃত একটি মশলা। এটি এমনিতেই খাদ্যে ব্যবহার করা হয় অথবা অনন্যা মশলার সাথেও ব্যবহৃত হয়। 'গরম' শব্দটির অর্থ আয়ুর্বেদিক শাস্ত্রানুসারে, "শরীরকে উষ্ণ করা", আয়ুর্বেদে এটি উত্তাপ বর্ধনশীল মশলা বলে গণ্য করা হয়। তাছাড়াও অন্যান্য ধরনের মশলা ব্যবহার করা হয়, যেমন টিক্কা মশলা এবং তন্দুরি মশলা।

উপকরণ
-----

গরম মশলার প্রধান উপকরন গুলি হল (উপরে বাম দিক হতে দক্ষিণাবর্তে) ঃ কালো মরিচ, জৈত্রী, দারুচিনি, লবঙ্গ, বড় এলাচ, জায়ফল, ছোট এলাচ
আঞ্চলিক তারতম্য, ভারতীয় উপমহাদেশীয় খাদ্যের তারতম্য এবং মানুষের নিজস্ব স্বাদের কারণে গরম মশলার পরিমাণ ও গঠনগত তারতম্য হতে পারে, এই গঠনগত তারতম্য কখনই একটির সাথে অপরটির শুদ্ধতার তুলনায় আসে না। উপাদান গুলি একসাথে মিশিয়ে সেঁকে, ব্যবহার করা হয়।

ভারতীয় পদ্ধতিতে গরম মশলা তৈরি করার উপায়ঃ

* কালো ও সাদা-মরিচ
* লবঙ্গ
* দারুচিনি আথবা দারুচিনির শুকনো বাকল
* জৈত্রী (জায়ফলের আংশবিশেষ)
* কালো (বড়ো) ও সবুজ (ছোট) এলাচ দানা
* তেজপাতা
* জিরা
* ধনে

একটি ঘরোয়া রান্নার ক্ষেত্রে, থাকেঃ ধনে, জিরে, মউরি, লবঙ্গ, লবঙ্গ পাতা, তেজপাতা, অ্যানিস্টার, জৈত্রী, কালো (বড়ো) এলাচ, এবং দারুচিনি। 

কিছু খাদ্য প্রণালী তৈরি করার জন্যে মশলা হিসাবে কিছু শুকনো ভেষজ গাছ ব্যবহার করা হয়, অনেক সময় মশলা গুলি জল, ভিনিগার, বা অন্য তরল দিয়ে মিশ্রণ তৈরি করা হয়। কিছু খাদ্য প্রণালীর ক্ষেত্রে আরও কিছু উপাদান যেমন বাদাম, পেঁয়াজ বা রসুন মিশ্রিত করা হয়। কিছু কিছু খাদ্য প্রণালীর ক্ষেত্রে আল্প পরিমাণে স্টার আনিস, হিং, লঙ্কা, দাগাদফুল, কাবাবচিনি ব্যবহার করা হয়। উপাদান গুলি সন্তর্পণে যোগ করা হয় খাদ্যের সুষমতা রক্ষা করার জন্যে, নইলে একটি মশলার প্রভাব বেশি পড়ে।সুগন্ধিদার হওয়ার জন্যে এক-একটি মশলা ব্যবহার করার আগে সাধারণত সেঁকে নেওয়া হয়।

আরও দেখুন
---------

* বাংলাদেশী রন্ধনশৈলী
* বাঙালি রন্ধনশৈলী
* চাট মশলা
* কারি পাউডার
* ভারতীয় রন্ধনশৈলী
* পেলকা
* পাকিস্তানি রন্ধনশৈলী
* মশলার মিশ্রণ

তথ্যসূত্র
---------

1. ↑  Rama Rau, Santha (জুন ১৯৬৯)। *The Cooking of India (Foods of the World)*। USA: Time Life Education। আইএসবিএন 978-0-8094-0069-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Pitre, Urvashi (সেপ্টেম্বর ১৯, ২০১৭)। *Indian Instant Pot® Cookbook: Traditional Indian Dishes Made Easy and Fast*। Rockridge Press। পৃষ্ঠা 24। আইএসবিএন 978-1939754547। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Bhide, Monica, "Garam Masala: A Taste Worth Acquiring". npr.org. April 27, 2011
নাসার GRACE অভিযানের মাধ্যমে পাওয়া তথ্যের ভিত্তিতে পৃথিবীর অভিকর্ষজ বলের মাত্রা।
পৃথিবী তার কেন্দ্রাভিমুখে সকল বস্তুকে যে বল দ্বারা আকর্ষণ করে সেই বলকে **অভিকর্ষ** বা **অভিকর্ষ বল** বা **মাধ্যাকর্ষণ বল** বা **Gravity** বলে। সর্বপ্রথম নিউটন অভিকর্ষজ বল সম্পর্কে ধারণা দিয়েছিলেন। কথিত আছে, একদিন নিউটন আপেল গাছের নিচে বসে ভাবছিলেন এমন সময় তার মাথায় একটি আপেল এসে পড়ে। যদিও নিউটনের নিজের বর্ণনা হলো: তিনি চিন্তার মেজাজে নিমগ্ন অবস্থায় আপেল পড়তে দেখতে পেয়েছিলেন। আপেলটি কেন মাটিতে পড়ল এই নিয়ে চিন্তা-ভাবনা করেই তিনি অভিকর্ষ বা মহাকর্ষ বল সম্পর্কে ধারণা লাভ করেন। এই মহাবিশ্বের যে কোনো দুটি বস্তুর মধ্যে যে আকর্ষণ বল কাজ করে তাকে **মহাকর্ষীয় বল** বলে। আর এই দুটি বস্তুর মধ্যে একটি যদি পৃথিবী হয় তখনি এই বলকে **অভিকর্ষজ বল** বলে। অভিকর্ষজ বল "**মাধ্যাকর্ষণ শক্তি**" নামেও সাধারণের কাছে পরিচিত, যদিও বল ও শক্তি এক জিনিস নয়। সুতরাং অভিকর্ষ বল মহাকর্ষ বলের একটি অংশ। বিশ্বে যে চার প্রকারের মৌলিক বল রয়েছে তার মধ্যে একটি হল মহাকর্ষীয় বল।।

অভিকর্ষজ ত্বরণ
--------------

বল প্রযুক্ত হলে বস্তুর ত্বরণ হয়। অভিকর্ষজ বলের প্রভাবে কোন বস্তুর বেগ বৃদ্ধির হারকে অভিকর্ষজ ত্বরণ বলে।

পৃথিবী, সূর্য, চাঁদ, গ্রহ এবং প্লুটোর তুলনামূলক অভিকর্ষ
-------------------------------------------------------

| কাঠামো | পৃথিবী অভিকর্ষ অপেক্ষাযতগুন বেশি/কম | মি./সে.২ |
| --- | --- | --- |
| সূর্য | ২৭.৯০ | ২৭৪.১ |
| বুধ গ্রহ | ০.৩৭৭০ | ৩.৭০৩ |
| শুক্র গ্রহ | ০.৯০৩২ | ৮.৮৭২ |
| পৃথিবী | ১ (সংজ্ঞা মধ্যে) | ৯.৮২২৬ |
| চাঁদ | ০.১৬৫৫ | ১.৬২৫ |
| মঙ্গল গ্রহ | ০.৩৮৯৫ | ৩.৭২৮ |
| বৃহস্পতি গ্রহ | ২.৬৪০ | ২৫.৯৩ |
| Io | ০.১৮২ | ১.৭৮৯ |
| ইউরোপা | ০.১৩৪ | ১.৩১৪ |
| Ganymede | ০.১৪৫ | ১.৪২৬ |
| ক্যালিস্টো | ০.১২৬ | ১.২৪ |
| শনি গ্রহ | ১.১৩৯ | ১১.১৯ |
| টাইটান | ০.১৩৮ | ১.৩৫৮ |
| ইউরেনাস গ্রহ | ০.৯১৭ | ৯.০১ |
| টাইটানিয়া | ০.০৩৯ | ০.৩৭৯ |
| অবেরন | ০.০৩৫ | ০.৩৪৭ |
| নেপচুন গ্রহ | ১.১৪৮ | ১১.২৮ |
| ট্রিটন | ০.০৭৯ | ০.৭৭৯ |
| প্লুটো | ০.০৬২১ | ০.৬১০ |
| এরিস | ~০.০৮১৪ | ~০.৮ |

আরও দেখুন
---------

* পৃথিবীর চৌম্বক ক্ষেত্র
* মহাকর্ষ
* মহাকর্ষীয় ত্বরণ
* চাঁদের মহাকর্ষ
* মহাকর্ষ পুনরুদ্ধার এবং জলবায়ু পরীক্ষা
* নিউটনের মহাকর্ষ সূত্র

তথ্যসূত্র
---------

1. ↑  Hawking, Stephen W. (১৯৯৮)। *A Brief History of Time* [*কালের সংক্ষিপ্ত ইতিহাস*]।
2. ↑  This value excludes the adjustment for centrifugal force due to Earth’s rotation and is therefore greater than the 9.80665 m/s² value of standard gravity.

বহিঃসংযোগ
---------

* জিআরএসিই – মহাকর্ষ পুনরুদ্ধার এবং জলবায়ু পরীক্ষা
কোলেক্যালসিফেরল হলো, একটি 9,10-সেকোস্টেরয়েডের উদাহরণ। আইইউপিএসি- অনুমোদিত কার্বন নম্বর এবং রিং লেবেলিং ছবিতে দেখানো হয়েছে। যেহেতু সেকোস্টেরয়েডগুলি স্টেরয়েড থেকে প্রাপ্ত, তাই তারা স্টেরয়েডগুলির মতো একই লেবেলিং সিস্টেম ধরে রাখে। 
 পূর্বসূত্রীয় স্টেরয়েডের গঠন। ভিটামিন ডি উৎপাদনের জন্য পূর্বসূত্রীয় স্টেরয়েডের বি-রিং এর সি 9 এবং সি 10 এর মধ্যে ভেঙে যায়।
**সেকোস্টেরয়েড** ( /ˈsɛkoʊˌstɛrɔɪd/ ) হলো এক ধরনের স্টেরয়েড যার একটি "ভাঙ্গা" রিং থাকে। *Secare* অর্থ ক্রিয়া ল্যাটিন "কাটা থেকে" থেকে শব্দ *secosteroid* আহরিত,  :২৪১ এবং 'স্টেরয়েড'। সেকোস্টেরয়েডকে স্টেরয়েডের একটি উপশ্রেণী হিসাবে বর্ণনা করা হয়  যা স্টেরয়েড থেকে প্রাপ্ত। 

সেকোস্টেরয়েডগুলির প্রকার বা সাবক্লাসগুলি প্যারেন্ট স্টেরয়েড কঙ্কালের কার্বন পরমাণু দ্বারা সংজ্ঞায়িত হয় যেখানে রিং বিভাজন হয়েছে। উদাহরণস্বরূপ, স্টেরয়েড বি-রিংয়ের कार्बन পরমাণু সি 9 এবং সি 10 (একইভাবে 5,6-সেকোস্টেরয়েডস, 13,14-স্টেরয়েডস ইত্যাদির) মধ্যকার বন্ধনের বিচ্যুতি থেকে প্রাপ্ত 9,10-সেকোস্টেরয়েড )।

প্রোটোটাইপিকাল সেকোস্টেরয়েড হল কলিক্যালসিফেরল (ভিটামিন ডি 3 )। 

কিছু ননস্টেরয়েডাল ইস্ট্রোজেন, যেমন ডোজিনোলিক অ্যাসিড এবং অ্যালেনলিক অ্যাসিডও সেকোস্টেরয়েড বা সেকোস্টেরয়েড জাতীয় যৌগ।

তথ্যসূত্র
---------

1. ↑  "3S-8 and 3S9"। *qmul.ac.uk*।
2. ↑  Ayers D (১৯৭২)। *Bioscientific Terminology*। University of Arizona Press। আইএসবিএন 978-0-8165-0305-6।
3. ↑  Moss GP and the Working Party of the IUPAC-IUB Joint Commission on Biochemical Nomenclature। "The Nomenclature of Steroids"। Queen Mary University of London। পৃষ্ঠা Section 3S-1 (esp. 3S-1.4, incl. note 4)। ; Moss GP (১৯৮৯)। "Nomenclature of Steroids (Recommendations 1989)": 1786f। ডিওআই:10.1351/pac198961101783 অবাধে প্রবেশযোগ্য। ; Hill RA; Makin HL (১৯৯১)। *Dictionary of Steroids* (1st সংস্করণ)। Chapman & Hall। আইএসবিএন 978-0-412-27060-4।
4. ↑  "Definition of secosteroid"। *Farlex Partner Medical Dictionary*। TheFreeDictionary.com। A compound derived from a steroid in which there has been a ring cleavage.
5. ↑  Hanson JR (২০১০)। "Steroids: partial synthesis in medicinal chemistry": 887–99। ডিওআই:10.1039/c001262a। পিএমআইডি 20424788।

বহিঃসংযোগ
---------

* Secosteroids যুক্তরাষ্ট্রের জাতীয় চিকিৎসা গ্রন্থাগারে চিকিৎসা বিষয়ক শিরোনাম (MeSH)
কুর্গ কমলালেবু
**কুর্গ কমলা** বা **কুর্গ কমলালেবু** কমলা লেবুর একটি প্রকরণ, যেটি কর্ণাটকের কোড়গু জেলায় উৎপাদিত হয়। ২০০৬ সালে এটিকে ভৌগোলিক নির্দেশকের মর্যাদা দেওয়া হয়েছে। এটি কুর্গ ম্যান্ডারিন বা কুর্গ মান্দারিন নামেও পরিচিত

বর্ণনা
------

১৯৬০ এর দশকে ২৪,০০০ হেক্টর জমিতে কুর্গ কমলালেবুর চাষ হয়েছিল। সাম্প্রতিক বছরগুলোতে চাষের জমির পরিমাণ ২ হাজার হেক্টর হ্রাস পেয়েছে। কুর্গ কমলা সাধারণত দেড় শতাধিক বছর ধরে কফি বাগানের দ্বিতীয় বা সম্পূরক ফসল হিসাবে কোড়গু , হাসান এবং চিকমাগালুর জেলায় চাষ হয়ে আসছে।

কুরগ কমলাকে মান্দারিন কমলা লেবুর *(সাইট্রাস রেটিকুলাটা* ) একটি কৃত্রিম বা মানব-সৃষ্ট সংকর হিসাবে বিবেচনা করা হয়।  নাগপুরি কমলালেবুর শিথিল ত্বক এবং মিষ্টি স্বাদের তুলনায় এগুলো অধিকতর সবুজাভ হলুদ বর্ণের দৃঢ় ত্বক এবং মিষ্টি-টক স্বাদবিশিষ্ট হয়ে থাকে।  বলা হয় যে অন্যান্য জাতের তুলনায় কুর্গ কমলালেবু বেশি দিন টাটকা থাকে।  পাহাড়ি অঞ্চলে যেখানে প্রচুর বৃষ্টিপাত হয় কিন্তু জল দাঁড়ায়না, সেই রকম বৈশিষ্টপূর্ন অঞ্চল এই প্রজাতির কমলার চাষের জন্য উপযুক্ত। 

নাগপুরি কমলার রোগ এই কমলায় সংক্রমণের কারণে সাম্প্রতিক বছরগুলোতে কুরগ কমলার চাষ হ্রাস পেয়েছে। প্রতিটি গাছের ফলন প্রায় ১০ কেজিতে নেমে এসেছে যা পূর্বে ৫০ কেজিরও বেশি ছিল।

কুর্গ কমলালেবুর গড় উৎপাদন ৪৫,০০০ টনেরও বেশি।

আরো দেখুন
---------

* কুর্গ সবুজ এলাচ
* ভারতের ভৌগোলিক নির্দেশকের তালিকা

তথ্যসূত্র
---------

1. 1 2 3  Manoj, P. (২২ মার্চ ২০০৬)। "GI tag may help revive Coorg orange cultivation"। *The Hindu*। সংগ্রহের তারিখ ২৫ জানুয়ারি ২০১৬।
2. ↑  "Coorg oranges out of sight at mela?"। The New Indian Express। ৬ জানুয়ারি ২০১৩। ১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।
3. ↑  Aravamudan, Sriram (৮ ফেব্রুয়ারি ২০১৫)। "The greenskeeper: It's orangeous, I say"। Bangalore Mirror। সংগ্রহের তারিখ ২৫ জানুয়ারি ২০১৬।
4. ↑  Chinnappa, K. Jeevan (২৬ জানুয়ারি ২০০৫)। "Reviving the famous 'Coorg mandarin'"। *The Hindu*। সংগ্রহের তারিখ ২৫ জানুয়ারি ২০১৬।
5. ↑  "Oranges: India ranks 64th in productivity"। The Hindu Business Line। ৪ ডিসেম্বর ২০১১। সংগ্রহের তারিখ ২৫ জানুয়ারি ২০১৬।
6. ↑  "Its Coorg oranges vs Nagpur oranges in Kodagu district"। Deccan Herald। ২১ অক্টোবর ২০০৯। সংগ্রহের তারিখ ২৫ জানুয়ারি ২০১৬।
7. ↑  BR, Rohith (২৫ জানুয়ারি ২০১৬)। "Mangoes and grapes give K'taka farmers sweet taste of success"। *The Times of India*। সংগ্রহের তারিখ ২৫ জানুয়ারি ২০১৬।
**শিশির কুমার ভাদুড়ী**  (২ অক্টোবর,১৮৮৯ – ৩০ জুন,১৯৫৯ ) ছিলেন আধুনিক বাংলা নাট্যজগতের পথিকৃৎ, খ্যাতনামা অভিনেতা এবং নাট্যকার। গিরিশচন্দ্র ঘোষের পর তিনি বাংলা রঙ্গমঞ্চের কিংবদন্তিতুল্য ব্যক্তিত্ব। তিনিই বাংলা নাটকের স্বর্ণযুগে প্রথম নাটকের সেট তথা মঞ্চসজ্জা ও আলোর ব্যবহার প্রবর্তন করে নাট্যশিল্পীদের কর্মকুশলতাকে এক বাস্তবতার ও প্রকৃতির আঙ্গিকে উত্তরণের পথ দেখিয়ে গেছেন। তিনি উপাধি **নাট্যাচার্য** পান ।

জন্ম ও শিক্ষা জীবন
------------------

নাট্যাচার্য শিশিরকুমার ভাদুড়ীর জন্ম বৃটিশ ভারতের অধুনা পশ্চিমবঙ্গের হাওড়া জেলার রামরাজাতলায়। পিতার নাম হরিপদ ভাদুড়ী। ১৯০৫ খ্রিস্টাব্দে তিনি কলকাতার বঙ্গবাসী স্কুল থেকে প্রথম শ্রেণীতে প্রবেশিকা পরীক্ষায় উত্তীর্ণ হন। ইংরাজীতে অনার্স নিয়ে ১৯১০ খ্রিস্টাব্দে স্কটিশ চার্চ কলেজ থেকে বি.এ পাশ করেন এবং ১৯১৩ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন। সারা জীবন তিনি প্রচুর পড়াশোনা করেছেন। মেট্রোপলিটন ইনস্টিটিউশন বর্তমানে বিদ্যাসাগর কলেজের সুবেশ ও সুকণ্ঠ অধ্যাপক তার শিক্ষা দানের নিষ্ঠায় ছাত্রমহলে অত্যন্ত প্রিয় ছিলেন। ছাত্রজীবনে ও অধ্যাপনাকালে শৌখিন অভিনেতা হিসাবে ইংরাজী ও বাংলা বহু নাটকে অংশগ্রহণ করেছেন। সাধারণত ইউনিভার্সিটি ইনস্টিটিউট হলে তিনি অভিনয় করতেন। ১৯১২ খ্রিস্টাব্দে এখানে রবীন্দ্রনাথ ঠাকুরের "বৈকুণ্ঠের খাতা" নাটকে কেদার-এর ভূমিকায় তাঁকে দেখে বলেন -
'কেদার আমার ঈর্ষার পাত্র। একদা ওই পার্টে আমার যশ ছিল।'

কর্মজীবন
--------

ছাত্রাবস্থা থেকেই শিশিরকুমারের অভিনয়ের প্রতি প্রবল ঝোঁক ছিল। শৌখিন অভিনেতারূপে শেষ অভিনয় করেন ১৯২১ খ্রিস্টাব্দে। সুনীতিকুমার চট্টোপাধ্যায় থেকে প্রেমাঙ্কুর আতর্থীসহ অনেকেই তার ঘনিষ্ঠ বন্ধু ছিলেন। তাঁদের এবং অধ্যাপনার কাজ ছেড়ে চলে আসেন পেশাদারি নাট্যমঞ্চে। ১৯২১ খ্রিস্টাব্দের ১০ ই ডিসেম্বর ম্যাডান কোম্পানির রঙ্গালয়ে "আলমগীর" নাটকে নামভূমিকায় আবির্ভূত হন ও জনপ্রিয়তা অর্জন করেন। তারপরও 'চাণক্য'ও 'রঘুবীর' চরিত্রে অভিনয় করে অনন্যসাধারণ প্রতিভার স্বাক্ষর রাখেন। কিন্তু মতানৈক্য ঘটায় ম্যাডান কোম্পানির মঞ্চ ছেড়ে চলচ্চিত্র জগতে প্রবেশ করেন। শরৎচন্দ্র চট্টোপাধ্যায়ের "আঁধারে আলো" ও "চন্দ্রনাথ" চিত্রায়নে অভিনেতা ও পরিচালকের ভূমিকা পালন করেন। ১৯২৩ খ্রিস্টাব্দে তিনি একটি নাট্যদল গঠন করেন। তার মতো শিক্ষিত সংস্কৃতিবান ব্যক্তির আগমনে বাংলার তরুণ প্রতিভার কিছু ব্যক্তিত্ব বঙ্গ রঙ্গমঞ্চে এসে তার দলের পূর্ণতা দিয়েছিলেন। ইডেন গার্ডেন একজিবিশনে তিনি দ্বিজেন্দ্রলাল রায়ের "সীতা" মঞ্চস্থ করেন এবং তিনি রামচন্দ্রের ভূমিকায় অভিনয় করে নাট্যজগতে চাঞ্চল্যের সৃষ্টি করেন। এটি ১৯৩৩ খ্রিস্টাব্দে তারই পরিচালনায় চলচ্চিত্রায়িত হয়।

"সীতা" জনপ্রিয় হওয়ায় অ্যালফ্রেড থিয়েটার বর্তমানে গ্রেস সিনেমা ভাড়া নিয়ে অভিনয়ের আয়োজন কোন কারণে সম্ভব না হওয়ায় "বসন্তলীলা" গীতিমালা অভিনয় করেন। এতে পুরোনো গানের সঙ্গে হেমেন্দ্রকুমার রায় ও মণিলাল গঙ্গোপাধ্যায় রচিত কয়েকটি গান মণিলাল ও  প্রেমাঙ্কুর আতর্থীর গ্রন্থনায়  কৃষ্ণচন্দ্র দের নেতৃত্বে গাওয়া হয়।

জীবনাবসান
---------

নাট্যাচার্য শিশিরকুমার ১৯৫৯ খ্রিস্টাব্দের ৩০ শে জুন কলকাতার বরাহনগরস্থিত নিজ বাসভবনে ৬৯ বয়সে পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৭১৮,৭১৯ আইএসবিএন ৯৭৮-৮১-৭৯৫৫-১৩৫-৬
**ড.কানাইলাল ভট্টাচার্য্য** (১২ অক্টোবর ১৯১৭ – ১৭ ডিসেম্বর ১৯৮৩) ছিলেন একজন শিক্ষাবিদ, সমাজসেবী, রাজনীতিবিদ এবং  পশ্চিমবঙ্গ সরকারের বাণিজ্য ও শিল্প ও বাণিজ্য দপ্তরের প্রাক্তন মন্ত্রী। তিনি সর্পবিষের প্রতিষেধক ওষুধের আবিষ্কারক।

জন্ম ও প্রারম্ভিক জীবন
----------------------

কানাইলাল ভট্টাচার্য্য  ১৯১৭ খ্রিস্টাব্দের ১২ অক্টোবর  ব্রিটিশ ভারতের অধুনা  পশ্চিমবঙ্গের হাওড়া জেলার  সাঁতরাগাছিতে জন্মগ্রহণ করেন। পিতা শিশিরকুমার ভট্টাচার্য ছিলেন একজন সম্ভ্রান্ত ব্যক্তি। কানাইলালের  বাল্যকাল অতিবাহিত হয়  সাঁতরাগাছিতে। কৃতি ছাত্র ছিলেন তিনি। তার বিদ্যালয়ের শিক্ষালাভ  হাওড়ার   সাঁতরাগাছি কেদারনাথ ইন্সটিটিউশনে। কলকাতা বিশ্ববিদ্যালয়ের  স্নাতক হন হাওডারই নরসিংহ দত্ত কলেজ হতে। এরপর তিনি কলকাতার প্রেসিডেন্সি কলেজ হতে বিজ্ঞানে স্নাতকোত্তর ও ডি. ফিল ডিগ্রি লাভ করেন। তিনি সত্যনারায়ণ বিশ্বাসের কন্যা বাণীকে বিবাহ করেন।

রাজনৈতিক জীবন
-------------

কলেজে পড়ার সময় থেকেই কানাইলাল ভট্টাচার্য্য ছিলেন রাজনৈতিক কর্মী। জাতীয়তাবাদী আন্দোলনে তিনি  নেতাজী সুভাষচন্দ্র বসুর ঘনিষ্ট সহযোগী ছিলেন।  ১৯৩৯ খ্রিস্টাব্দে  ফরোয়ার্ড ব্লকের জন্মলগ্ন থেকেই সদস্য হন। ভারতে ট্রেড ইউনিয়নের আন্দোলনেও যুক্ত ছিলেন। ১৯৪২ খ্রিস্টাব্দে আত্মগোপন অবস্থায় ধরা পড়ে তিন বছর কারাবাস ভোগ করেন। ১৯৫২ খ্রিস্টাব্দে হতে তিনি পশ্চিমবঙ্গের   বিধানসভা সদস্য হন। ১৯৬৯ খ্রিস্টাব্দ হতে পশ্চিমবঙ্গের যুক্তফ্রন্ট সরকারের কৃষি মন্ত্রী এবং ১৯৭৭ খ্রিস্টাব্দ হতে আমৃত্যু বামফ্রন্ট সরকারের শিল্প ও বাণিজ্যমন্ত্রী ছিলেন। ১৯৭২ এবং ১৯৭৭ খ্রিস্টাব্দে তিনি হাওড়ার শিবপুর বিধানসভা কেন্দ্র হতে নির্বাচিত  বিধানসভার সদস্য নির্বাচিত হয়েছিলেন।

শিক্ষাবিদ
---------

কানাইলাল ভট্টাচার্য্য একজন বিশিষ্ট সমাজ সেবী ও শিক্ষাবিদ ছিলেন। তিনি। ১৯৭৭ খ্রিস্টাব্দের তিনি পশ্চিমবঙ্গের শিল্বাপ ও বাণিজ্য মন্ত্রণালয়ের মন্ত্রী হন। ১৯৮৩ খ্রিস্টাব্দ পর্যন্ত তিনি ওই দপ্তরের মন্ত্রী ছিলেন। *ড. ভট্টাচার্যস মালটিপল্ ভেরাম* নামে প্রচলিত সর্পবিষ প্রতিষেধক ওষুধটির আবিষ্কারক তিনি।  ১৯৮৫ খ্রিস্টাব্দে হাওড়ায় ডক্টর কানাইলাল ভট্টাচার্য কলেজ নামে একটি কলেজ প্রতিষ্ঠা করা হয়েছে ।

তথ্যসূত্র
---------

1. 1 2 3  সুবোধ সেনগুপ্ত ও অঞ্জলি বসু সম্পাদিত,*সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ১১৭, আইএসবিএন ৯৭৮-৮১-৭৯৫৫-১৩৫-৬
2. ↑  *Who's who*। West Bengal (India) Legislative Assembly। ১৯৫৭। পৃষ্ঠা 10। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "General Elections, India, 1977, to the Legislative Assembly of West Bengal" (পিডিএফ)। *Constituency-wise Data, AC No*। West Bengal Election Commission। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑
**ষষ্ঠীপদ চট্টোপাধ্যায়** (৯ মার্চ ১৯৪১ - ৩ মার্চ ২০২৩) একজন ভারতীয় বাঙালি শিশুসাহিত্যিক যিনি রহস্য ও গোয়েন্দা কাহিনি লেখার জন্যে খ্যাত। তার সৃষ্ট জনপ্রিয়তম গোয়েন্দাকাহিনি *পাণ্ডব গোয়েন্দা* সিরিজ।

প্রারম্ভিক জীবন
---------------

ষষ্ঠীপদ চট্টোপাধ্যায় ২৫ ফাল্গুন, ১৩৪৭ বঙ্গাব্দে (৯ মার্চ ১৯৪১ খ্রিস্টাব্দ) হাওড়া জেলার খুরুট ষষ্ঠীতলায় জন্মগ্রহণ করেন। কিশোর বয়েস থেকেই সাহিত্যসাধনা শুরু হয় তাঁর। ছোটবেলায় অ্যাডভেঞ্চার প্রিয় ছিলেন ও বিভিন্ন জায়গায় সাধু-সন্ন্যাসীর সঙ্গ করেছেন। তাঁর গল্প উপন্যাসে ভ্রমণের ছাপ পাওয়া যায়। বর্তমানে হাওড়ার রামরাজাতলাতে নিজ বাসভবনে থাকতেন এই সাহিত্যিক।

সাহিত্য কীর্তি
--------------

১৯৬১ সাল থেকে আনন্দবাজার পত্রিকার রবিবাসরীয়'র সাথে যুক্ত হন ষষ্ঠীপদ। তিনি অজস্র রহস্য-রোমাঞ্চ কাহিনি, ভৌতিক গল্প, ভ্রমণকাহিনি লিখেছেন। ১৯৮১ সালে তাঁর সৃষ্ট পাণ্ডব গোয়েন্দার কাহিনি সর্বাধিক জনপ্রিয়তা দেয় তাঁকে। এই কাহিনিগুলি কার্টুন চিত্রে ছোটপর্দাতে পরিবেশিত হয়েছে। পাণ্ডব গোয়েন্দা ছাড়াও প্রাইভেট ডিটেকটিভ অম্বর চ্যাটার্জী, কিশোর গোয়েন্দা তাতার এর অভিযান ইত্যাদি সিরিজ গোয়েন্দা কাহিনী রচনা করেছেন তিনি। তাতারের কাহিনী নিয়ে ২০১৯ সালে নির্মিত হয়েছে গোয়েন্দা তাতার। তাঁর প্রকাশিত গ্রন্থগুলির মধ্যে 'চতুর্থ তদন্ত', 'সোনার গণপতি হীরের চোখ', 'কাকাহিগড় অভিযান', 'সেরা রহস্য পঁচিশ', 'সেরা গোয়েন্দা পঁচিশ', 'রহস্য রজনীগন্ধার', 'দেবদাসী তীর্থ', 'কিংবদন্তীর বিক্রমাদিত্য', 'পুণ্যতীর্থে ভ্রমণ', 'কেদারনাথ', 'হিমালয়ের নয় দেবী' ইত্যাদির নাম করা যায়। দেহাবসানের কিছু পূর্বে তাঁর নিজের চয়ন করা শ্রেষ্ঠ পঁচিশটি অপ্রকাশিত উপন্যাস সংকলন "সেরা পঁচিশ" প্রকাশিত হয় অরেঞ্জ পাবলিশার্স থেকে।

পুরস্কার
--------

ষষ্ঠীপদ চট্টোপাধ্যায় ২০১৭ সালে শিশুসাহিত্যে তাঁর অবদানের জন্য পশ্চিমবঙ্গ সরকার প্রদত্ত পশ্চিমবঙ্গ বাংলা আকাদেমি পুরস্কার পেয়েছেন।

তথ্যসূত্র
---------

1. ↑  সংবাদদাতা, নিজস্ব। "Sasthipada Chattopadhyay | প্রয়াত 'পাণ্ডব গোয়েন্দা'র স্রষ্টা ষষ্ঠীপদ চট্টোপাধ্যায়, বয়স হয়েছিল ৮২ বছর"। *www.anandabazar.com*। সংগ্রহের তারিখ ২০২৩-০৩-০৩।
2. ↑  ষষ্ঠীপদ চট্টোপাধ্যায় (২০০৫)। *পান্ডব গোয়েন্দা সমগ্র ১*। কলকাতা: আনন্দ পাবলিশার্স প্রা: লি:।
3. ↑  "UNCUT গোয়েন্দা তাতার"। *Eisamay*। ২০১৯-০১-০৪। সংগ্রহের তারিখ ২০১৯-০৮-১৮।
4. ↑  ষষ্ঠীপদ চট্টোপাধ্যায় (২০০৫)। *সেরা রহস্য পঁচিশ*। কলকাতা: আনন্দ পাবলিশার্স। পৃষ্ঠা ৬। আইএসবিএন 81-7756-371-8।
5. 1 2  "ষষ্ঠীপদ চট্টোপাধ্যায়"। । অরেঞ্জ পাবলিশার্স, কোলকাতা, ভারত। Archived from the original on ২১ মার্চ ২০২৩। সংগ্রহের তারিখ ১৫ জানুয়ারি ২০২৪।  `|ওয়েবসাইট=` এ বহিঃসংযোগ দেয়া (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
6. ↑  "ষষ্ঠীপদ চট্টোপাধ্যায় ও বাংলা সাহিত্যের রহস্য-রোমাঞ্চ প্রসঙ্গ"। ২৪ জুন ২০১৭। সংগ্রহের তারিখ ১০ জুলাই ২০১৭। [*স্থায়ীভাবে অকার্যকর সংযোগ*]
**শূন্যবাদ** (/ˈnaɪ(h)ɪlɪzəm, ˈniː-/;  লাতিন  *nihil* 'nothing') মূলত একটি সংশয়বাদী দার্শনিক মতবাদ যেখানে সবকিছুই শূন্য এবং শূন্য থেকেই
সবকিছুর সৃষ্টি বলে মনে করা হয়। পাশ্চাত্য দর্শনের অন্যতম প্রধান শূন্যবাদী দার্শনিক ফেডারিক নীটশে তাঁর দর্শনে ঈশ্বরকে মৃত বলে ঘােষণা করেন। আর ভারতীয় দর্শনে শূন্যবাদ অনুযায়ী সবকিছুই শূন্য, মিথ্যা বা মায়া।

ব্যুৎপত্তি, পরিভাষা এবং সংজ্ঞা
------------------------------

বাংলা শূন্যবাদ বা শূন্যতাবাদ ল্যাটিন শব্দ nihil থেকে এসেছে, যার অর্থ nothing বা কিছুই না।শূন্যবাদের ইংরেজি প্রতিশব্দ Nihilism।
অষ্টাদশ শতাব্দীর শেষের দিকে রাশিয়ায় এ বিপ্লবী মতবাদ বিস্তার লাভ করে । এ মতবাদীরা কোনো ক্ষমতা, নীতি-নিয়ম বা ধর্ম মানতে অস্বীকার করতো এবং ব্যক্তি নিজেকে সম্পূর্ণ স্বেচ্ছাধীন বলে বিবেচনা করতো । এ মতবাদ আইভান তুর্গেনিকের 'ফাদারস অ্যান্ড সানস' উপন্যাসের মাধ্যমে খ্যাতি লাভ করে।

ইতিহাস
------

### বৌদ্ধধর্ম

থেরবাদ এবং মহাযান *ত্রিপিটক* -এ লিপিবদ্ধ হিসাবে শূন্যবাদের ধারণাটি নিয়ে বুদ্ধ (খিস্টপূর্ব ৫৬৩ থেকে খিস্টপূর্ব ৪৮৩) আলোচনা করেছিলেন।

পদ
--

সংস্কৃতি এবং চারুকলায়
----------------------

আরো দেখুন
---------

তথ্যসূত্র
---------

1. ↑  Editors, History com। "Buddhists celebrate birth of Gautama Buddha"। *HISTORY*। সেপ্টেম্বর ২, ২০১৯ তারিখে মূল থেকে আর্কাইভ করা। সংগ্রহের তারিখ এপ্রিল ৭, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
**ধনেশচন্দ্র ভট্টাচার্য** (ইংরেজি: Dhaneshchandra Bhattacharya), (১৯০৭ - ২৫ নভেম্বর, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

জন্ম
----

চন্দ্রকুমার ভট্টাচার্যের পুত্র ধনেশচন্দ্র ঢাকা , কেরানীগঞ্জ উপজেলা পূর্ববঙ্গ ও আসাম প্রদেশের নবগঠিত প্রদেশে জন্মগ্রহণ করেন। তাঁর প্রাথমিক জীবন, শিক্ষা এবং রাজনৈতিক সমিতি সম্পর্কে কিছুই জানা যায় না

বিপ্লবী কর্মকাণ্ড
-----------------

১৯৩২ সালের ২৪ এপ্রিল দক্ষিণেশ্বর বোমা মামলায় তাকে গ্রেফতার করে হিজলি ক্যাম্পে পাঠানো হয়। তারপর জুলাইয়ে দেউলি ক্যাম্পে। এক বছর পরে, তার পা কিছু অবেদনিক প্যাচ দিয়ে ফুলে গিয়েছিল; তাই প্রেসিডেন্সি জেলে চিকিৎসার জন্য পাঠানো হয়। কুষ্ঠ ধরা পড়লে তাঁকে বাঁকুড়া কুষ্ঠ হাসপাতালে নিয়ে যাওয়া হয়।।

ভাটপাড়ায় গিয়ে তিনি বিপ্লবী পূর্ণানন্দ দাশগুপ্ত ও শ্যামানন্দ পালের সঙ্গে দেখা করেন, যাঁরা আলিপুর জেল থেকে পলায়নের পর সেখানে শিবির স্থাপন করছিলেন, তাঁদের বলেছিলেন যে, কুষ্ঠ রোগীর মৃত্যুর চেয়ে তিনি শাহাদাতকেই শ্রেয় মনে করেন; এবং অস্ত্র আনতে ঢাকার উদ্দেশে রওনা দেন। ১৯৩৪ সালের ১৪ সেপ্টেম্বর সত্যেন্দ্রনাথ বন্দ্যোপাধ্যায় যেখানে অবস্থান করছিলেন, সেখানে তাঁর বাড়িতে পুলিশ অভিযান চালায়। গ্রেপ্তার হন এবং তার স্যুটকেস থেকে ২০২৯ সালের একটি পাঁচ পয়েন্ট পিস্তল জব্দ করেন।

বিশেষ ট্রাইব্যুনাল তাকে দশ বছরের সশ্রম কারাদণ্ডে দণ্ডিত করে (১৬ ফেব্রুয়ারি ১৯৩৫); কিন্তু তার রোগ বেড়ে যাওয়ায় তাকে তার বাড়িতে অন্তরীণ করা হয়েছিল; ১৯৩৭ সালের ২৫ নভেম্বর তিনি মৃত্যুবরণ করেন।

তথ্যসূত্র
---------

1. ↑  ত্রৈলোক্যনাথ চক্রবর্তী, *জেলে ত্রিশ বছর*, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৬।
2. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩১৩, আইএসবিএন ৯৭৮-৮১-৭৯৫৫-১৩৫-৬
*E. coli* helicase RuvA এর গঠন
**হেলিকেজ** হল এক শ্রেণীর এনজাইম যা সমস্ত জীবের জন্য গুরুত্বপূর্ণ বলে মনে করা হয়।তাদের প্রধান কাজ হল একটি জীবের জেনেটিক উপাদান আনপ্যাক করা। হেলিকেসগুলি হল মোটর প্রোটিন যা একটি নিউক্লিক অ্যাসিড ফসফোডিস্টার মেরুদণ্ড বরাবর দিকনির্দেশনামূলকভাবে চলে এবং এটিপি হাইড্রোলাইসিস থেকে শক্তি ব্যবহার করে দুটি হাইব্রিডাইজড নিউক্লিক অ্যাসিড স্ট্র্যান্ড (অতএব হেলিক- + -এস) আলাদা করে। অনেক হেলিকেস রয়েছে যা বিভিন্ন ধরণের প্রক্রিয়ার প্রতিনিধিত্ব করে যেখানে স্ট্র্যান্ড বিচ্ছেদকে অবশ্যই ক্যাটালাইজ করা হয়। ইউক্যারিওটিক জিনের প্রায় 1% হল হেলিকেসের কোড। 

মানব জিনোম 95টি অ-অপ্রয়োজনীয় হেলিকেজ : 64টি আরএনএ হেলিকেস এবং 31টি ডিএনএ  এর জন্য কোড করে। অনেক সেলুলার প্রক্রিয়া, যেমন ডিএনএ প্রতিলিপি, ট্রান্সক্রিপশন, অনুবাদ, পুনঃসংযোগ, ডিএনএ মেরামত এবং রাইবোসোম বায়োজেনেসিস নিউক্লিক অ্যাসিড স্ট্র্যান্ডের পৃথকীকরণের সাথে জড়িত এবং তাদের হেলিকেসের ব্যবহার প্রয়োজন হয়।সংক্রমণের সময় এবং একটি ইমিউনোলজিক্যাল ফাংশন পূরণ করার জন্য কিছু বিশেষ হেলিকেস ভাইরাল নিউক্লিক অ্যাসিডের সংবেদনের সাথে জড়িত।

হেলিকেসগুলি প্রায়শই এটিপি হাইড্রোলাইসিস থেকে শক্তি ব্যবহার করে ডিএনএ ডাবল হেলিক্স বা একটি স্ব-অ্যানিলড আরএনএ অণুর স্ট্র্যান্ডগুলিকে আলাদা করতে ব্যবহৃত হয়, একটি প্রক্রিয়া যা অ্যানিলড নিউক্লিওটাইড ঘাঁটির মধ্যে হাইড্রোজেন বন্ধন ভেঙে দেয়। তারা নিউক্লিক অ্যাসিড-সম্পর্কিত প্রোটিনগুলি অপসারণ করতে এবং হোমোলগাস ডিএনএ পুনর্মিলনকে অনুঘটক করতেও কাজ করে।  আরএনএর বিপাকীয় প্রক্রিয়া যেমন অনুবাদ, প্রতিলিপি, রাইবোসোম বায়োজেনেসিস, আরএনএ স্প্লিসিং, আরএনএ পরিবহন, আরএনএ সম্পাদনা, এবং আরএনএ অবক্ষয় সবই হেলিকাসেসের সাহায্যে করা হয়।  হেলিকেসগুলি প্রতিটি নির্দিষ্ট এনজাইমের জন্য নির্দিষ্ট একটি দিকনির্দেশনা এবং প্রক্রিয়াশীলতার সাথে ডুপ্লেক্সের একটি নিউক্লিক অ্যাসিড স্ট্র্যান্ড বরাবর ক্রমবর্ধমানভাবে চলে।

তথ্যসূত্র
---------

1. ↑  Wu Y (২০১২)। "Unwinding and rewinding: double faces of helicase?": 140601। ডিওআই:10.1155/2012/140601 অবাধে প্রবেশযোগ্য। পিএমআইডি 22888405। পিএমসি 3409536 অবাধে প্রবেশযোগ্য।
2. 1 2  Patel SS, Donmez I (জুলাই ২০০৬)। "Mechanisms of helicases": 18265–18268। ডিওআই:10.1074/jbc.R600008200 অবাধে প্রবেশযোগ্য। পিএমআইডি 16670085।
ড.**সুবোধচন্দ্র রায়** (১৯০৯ – ৭ এপ্রিল ১৯৮৫) ছিলেন একজন ভারতীয় বাঙালি শিক্ষাব্রতী এবং কলকাতায় *লাইট হাউস ফর দ্য ব্লাইড* সংস্থার প্রতিষ্ঠাতা।

জীবনী
-----

সুবোধচন্দ্র রায়ের জন্ম কলকাতায়। পিতা নিবারণচন্দ্র রায় এবং মাতা শরৎসুন্দরী রায়। আট বৎসর বয়সে তিনি দৃষ্টিশক্তি হারান। বহু প্রতিকূলতার মাঝে ১৯২৭ খ্রিস্টাব্দে কলকাতার ব্লাইন্ড স্কুল থেকে ম্যাট্রিকুলেশন পাশ করেন। সেন্ট পলস ক্যাথেড্রাল মিশন কলেজ এবং প্রেসিডেন্সি কলেজের কৃতি ছাত্র ছিলেন তিনি। ১৯৩৫ খ্রিস্টাব্দে তিনি 'মানসিক ও নৈতিক দর্শনে' কলকাতা বিশ্ববিদ্যালয়ের স্নাতকোত্তর ডিগ্রী অর্জন করেন। এরপর ১৯৩৬ খ্রিস্টাব্দে তিনি আইন পরীক্ষায় উত্তীর্ণ হন।  কলকাতা ও  কলাম্বিয়া বিশ্ববিদ্যালয়ের স্নাতকোত্তর ডিগ্রি অর্জন করেন। কলকাতা বিশ্ববিদ্যালয়ের তৎকালীন উপাচার্য  শ্যামাপ্রসাদ মুখোপাধ্যায়ের সহায়তায় তিনি বিশ্ববিদ্যালয়ের রাসবিহারী ঘোষ ট্রাভেলিং ফেলোশিপ লাভ করে উচ্চ শিক্ষার্থে বিদেশ গমন করেন।  নিউইয়র্ক বিশ্ববিদ্যালয় থেকে কৃতিত্বের সঙ্গে পিএইচডি ডিগ্রি এবং রয়্যাল ন্যাশনাল ইনস্টিটিউট ফর ব্লাইড থেকে ডিপ্লোমা লাভ করেন। দৃষ্টিহীনদের শিক্ষার ব্যাপারে নানা বৃত্তি নিয়ে দেশে বিদেশে ভ্রমণ করেন। 

দেশে ফিরে তিনি লরেটো কলেজ ও কলকাতা বিশ্ববিদ্যালয়ে অধ্যাপনা করেন। তারই প্রচেষ্টায় কলকাতা বিশ্ববিদ্যালয়ের শিক্ষণ-বিভাগে ঐচ্ছিক বিষয় হিসাবে ব্রেইল অন্তর্ভুক্ত হয়। তবে ১৯৪৭ খ্রিস্টাব্দে অধ্যাপক সুবোধচন্দ্র রায় দেশ ছেড়ে  মার্কিন যুক্তরাষ্ট্রে চলে যান এবং সেখানেই অধ্যাপনা করতে থাকেন। ড.অধ্যাপক সুবোধচন্দ্র রায় দর্শনশাস্ত্রের ছাত্রদের অত্যন্ত প্রিয় এবং ধর্মীয় বিষয়ে নিষ্টাবান ছিলেন। ১৯৮৩ খ্রিস্টাব্দে বিশ্বধর্ম সম্মেলনে প্রতিনিধি ও বক্তা নির্বাচিত হয়ে পর্তুগাল যান। বিভিন্ন পত্রিকায় দর্শন ও ধর্মীয় বিষয়ক নিবন্ধ রচনা করেছেন। তার রচিত উল্লেখযোগ্য গ্রন্থ হল-

* সুবোধচন্দ্র রায় (২০২১)। *দ্য ব্লাইড ইন ইন্ডিয়া অ্যান্ড অ্যাব্রড*। হাসেল স্ট্রীট প্রেস, কলকাতা। আইএসবিএন 978-10-1399-914-7।
* সুবোধচন্দ্র রায় (২০১৫)। *দ্য সো কলড নোবেল প্রাইজেস-অ্যান ইনসাল্ট টু ইন্টেলিজেন্স ইন ইন্ডিয়া অ্যান্ড অ্যাব্রড*। স্পার্কলিং অ্যাডভার্টাইজিং সার্ভিসেস।  অজানা প্যারামিটার `|এএসআইএন=` উপেক্ষা করা হয়েছে (সাহায্য)

অন্ধত্ব ও অন্ধের উপর ১৯৩৬ খ্রিস্টাব্দ থেকে ড.সুবোধচন্দ্র রায়ের বক্তৃতা, নিবন্ধ, রেডিও-টক, চিঠিপত্র ইত্যাদির সংকলন- *দ্য ব্লাইড ইন ইন্ডিয়া অ্যান্ড অ্যাব্রড* গ্রন্থটি ১৯৪৪ খ্রিস্টাব্দে কলকাতা বিশ্ববিদ্যালয় কর্তৃক প্রথম প্রকাশিত হয়। 

দেশ ছেড়ে যুক্তরাষ্ট্রে যাওয়ার আগেই তিনি ১৯৪১ খ্রিস্টাব্দে কলকাতায় অন্ধ ছাত্রছাত্রীদের জন্য প্রতিষ্ঠা করেন **লাইট হাউস ফর দ্য ব্লাইড**।  তিনি লাইট হাউস ফর দ্য ব্লাইডের সর্বভারতীয় সংগঠনের সম্পাদকের দায়িত্ব পালন করেন।

তথ্যসূত্র
---------



1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮০৫, আইএসবিএন ৯৭৮-৮১-৭৯৫৫-১৩৫-৬
2. 1 2  "The Blind in India and Abroad:Subodh Chandra Roy"। সংগ্রহের তারিখ ২০২৩-১০-৩১।
3. ↑  "About Us- Lighthouse For The Blind"। সংগ্রহের তারিখ ২০২৩-১০-৩১।
**চিন্তামণি ঘোষ** (জন্ম: ১৮৪৪ - মৃত্যু: ১১ আগস্ট ১৯২৮) একজন বাঙালী মুদ্রণ শিল্প বিশেষজ্ঞ ও ব্যবসায়ী।

প্রথম জীবন
----------

চিন্তামণি ঘোষের জন্ম হয় হাওড়া জেলার বালি গ্রামে। পিতার কর্মস্থল বারাণসীতে তার শিক্ষা আরম্ভ হয়।

কর্মজীবন
--------

তের বছর বয়সে পিতা মারা যাওয়ার পরে তিনি এলাহাবাদের ইংরেজি সংবাদপত্র "পাইওনিয়র"-এর অফিসে চাকরি গ্রহণ করেন। মুদ্রণ যন্ত্রের কাজ এইসময় বিশেষভাবে তার শিক্ষা ও গবেষণার বিষয় হয়ে ওঠে। কুড়ি বছর বয়সে তিনি সরকারের মেল সার্ভিস বিভাগে অল্পকালের জন্য চাকরি করেন এবং পরে সরকারেরই হাওয়া অফিসে চাকরি নিয়ে হেড ক্লার্ক পদে উন্নীত হন এবং অবসর গ্রহণ করেন ১৮৮৪ খ্রিষ্টাব্দে এলাহাবাদের সৈন্যবিভাগ থেকে তিনি একটি হ্যান্ড প্রেস কিনে "ইন্ডিয়ান প্রেস" নামের মুদ্রণপ্রতিষ্ঠান স্থাপন করেন। ১৯১০ খ্রীষ্টাব্দে উত্তর প্রদেশে তিনিই প্রথম শক্তিচালিত মুদ্রণযন্ত্রের প্রবর্তন করেন। লিথোগ্রাফি পদ্ধতিতে মুদ্রণ তিনিই প্রথম আরম্ভ করেন। ভাষাবিদ, পণ্ডিত দীনেশচন্দ্র সেন রচিত "বঙ্গভাষা ও সাহিত্য", রবীন্দ্রনাথের বহু গ্রন্থ, অবনীন্দ্রনাথ প্রমুখ শিল্পীদের বহুবর্ণ চিত্র এবং কিছুদিনের জন্য রামানন্দ চট্টোপাধ্যায় সম্পাদিত "প্রবাসী" এলাহাবাদে তার ছাপাখানায় মুদ্রিত হত। ১৯১০ খ্রিষ্টাব্দে "সরস্বতী" নামে একটি হিন্দি পত্রিকা প্রতিষ্ঠা করে তিনি হিন্দী সাহিত্যের উন্নয়ন ও প্রচারে বিশেষ সহায়তা করেন।

মৃত্যু
------

১৯২৮ খ্রিষ্টাব্দের ১১ আগস্ট এলাহাবাদে চিন্তামণি ঘোষের মৃত্যু হয়।

তথ্যসূত্র
---------

1. 1 2 3 4  *ভারতকোষ তৃতীয় খণ্ড - বঙ্গীয় সাহিত্য পরিষৎ - কলকাতা*।

বহিঃসংযোগ
---------

* The man who unveiled Tagore's genius before the world - Times of India
* The true tradition of print in India - PrintWeek
* हिंदी पत्रकारिता को सींचनेवाले बांग्लाभाषी मनीषी
**সৈয়দ বদরুদ্দুজা** ( জাপানি: সৈয়দ বদরুদ্দোজা </link> ; ৪ জানুয়ারী ১৯০০ - ১৮ নভেম্বর ১৯৭৪) ছিলেন একজন ভারতীয়-বাঙালি রাজনীতিবিদ, সংসদ সদস্য এবং কর্মী।  তিনি পশ্চিমবঙ্গ বিধানসভার সদস্য, ভারতীয় সংসদ লোকসভার সদস্য এবং কলকাতার মেয়র ছিলেন।  তিনি খিলাফত আন্দোলন এবং আইন অমান্য আন্দোলনের মতো ঔপনিবেশিক বিরোধী আন্দোলনের সাথে জড়িত ছিলেন এবং হোসেন শহীদ সোহরাওয়ার্দীর ইউনাইটেড বেঙ্গল প্রস্তাবের একজন উকিল ছিলেন।

প্রাথমিক জীবন এবং শিক্ষা
------------------------

বদরুদ্দোজা ১৯০০ সালের ৪ জানুয়ারি মুর্শিদাবাদ জেলার তালিবপুর গ্রামে সৈয়দ আবদুল গফুরের ঘরে জন্মগ্রহণ করেন। তিনি কলকাতা মাদ্রাসা, প্রেসিডেন্সি কলেজ কলকাতা, এবং কলকাতা বিশ্ববিদ্যালয়ে অধ্যয়ন করেন এবং এমএ এবং এলএলবি অর্জন করেন।

কর্মজীবন
--------

বদরুদ্দোজা প্রগতিশীল মুসলিম লীগের সেক্রেটারি হিসেবে যোগদান করেন। তিনি চিত্ত রঞ্জন দাস, সুভাষ চন্দ্র বসু এবং হোসেন শহীদ সোহরাওয়ার্দীর মতো বাঙালি নেতাদের সাথে ভারতের স্বাধীনতা আন্দোলনে কাজ করেছিলেন।  তিনি কৃষক প্রজা পার্টির সাথেও যুক্ত ছিলেন।  পরে তিনি ইন্ডিপেন্ডেন্ট ডেমোক্রেটিক পার্টির সভাপতি হন।  তিনি বাংলার প্রগ্রেসিভ অ্যাসেম্বলি পার্টির সেক্রেটারি এবং প্রগ্রেসিভ কোয়ালিশন পার্টি, বেঙ্গলের সভাপতি হিসেবেও দায়িত্ব পালন করেন।  তিনি ১৯৪৩ থেকে ১৯৪৪ সাল পর্যন্ত কলকাতার মেয়র ছিলেন। দেশভাগের পর তিনি ভারতে থাকার সিদ্ধান্ত নেন।   তিনি বেঙ্গল লেজিসলেটিভ অ্যাসেম্বলি, 1940-46, বেঙ্গল লেজিসলেটিভ কাউন্সিল, 1946-47, পশ্চিমবঙ্গ বিধানসভা, ১৯৪৮-৫২ এবং ১৯৫৭-৬২ এর সদস্য ছিলেন; সদস্য, তৃতীয় লোকসভা, ১৯৬২-৬৭ এবং চতুর্থ লোকসভা- ১৯৬৭-৭০।

ব্যক্তিগত জীবন এবং মৃত্যু
-------------------------

বদরুদ্দুজার বিয়ে হয়েছিল রাকিয়া খাতুনের সঙ্গে।  সৈয়দা সাকিনা ইসলাম, সৈয়দ মোহাম্মদ আলী (মৃত্যু 2010), সৈয়দা সালমা রহমান, সৈয়দা রাজিয়া ফয়েজ (1936-2013), সৈয়দ হায়দার আলী, সৈয়দা আসিয়া কাদির, সৈয়দ আশরাফ আলী (1939-2016), সৈয়দা ফাতিমা ইসলাম সহ তাদের সন্তান ছিল।, সৈয়দ রেজা আলী ও সৈয়দা জাকিয়া আহসান।  1974 সালের 18 নভেম্বর তিনি মারা যান

তথ্যসূত্র
---------

1. 1 2 3 4 5  Islam, Sirajul (২০১২)। "Badrudduja, Syed"। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
2. ↑  *Encyclopaedia of Muslim Biography: India, Pakistan, Bangladesh*।
3. 1 2 3 4  "Members : Lok Sabha"। Parliament of India। সংগ্রহের তারিখ ১৪ সেপ্টেম্বর ২০১৭।
4. ↑  Malik, Iftikhar H. (১৯৯১)। *Us-South Asian Relations 1940-47: American Attitudes Toward The Pakistan Movement* (ইংরেজি ভাষায়)। Springer। পৃষ্ঠা 176। আইএসবিএন 9781349212163।
5. ↑  "Former Islamic Foundation DG, scholar Syed Ashraf Ali dies"। *bdnews24.com*। সংগ্রহের তারিখ ১৪ সেপ্টেম্বর ২০১৭।
6. ↑  Ahsan, Syed (১২ অক্টোবর ২০১২)। "Remembering Syed Mohammad Ali"। *The Daily Star*। ২৩ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৭।
7. ↑  Ahsan, Syed (১৮ নভেম্বর ২০১৫)। "Syed Badrudduja. .. the erudite politician"। *The Daily Observer*। ১৮ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৭।
**রয়্যাল আর্মড ফোর্সেস ফুটবল ক্লাব** (আরবি: الجمعية الرياضية للقوات المسلحة الملكية, ইংরেজি: AS FAR; সাধারণত **রয়্যাল আর্মড ফোর্সেস** এবং সংক্ষেপে **এএস এফএআর** নামে পরিচিত) হচ্ছে রাবাত ভিত্তিক একটি মরক্কী পেশাদার ফুটবল ক্লাব। এই ক্লাবটি বর্তমানে মরক্কোর শীর্ষ স্তরের ফুটবল লিগ বুতুলাহে প্রতিযোগিতা করে। এই ক্লাবটি ১৯৫৮ সালের ১লা সেপ্টেম্বর তারিখে প্রতিষ্ঠিত হয়েছে। ৫৩,০০০ ধারণক্ষমতাবিশিষ্ট প্রিন্স মুলাই আব্দুল্লাহ স্টেডিয়ামে *আল জাইম* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন তিউনিসীয় সাবেক ফুটবল খেলোয়াড় নাসিরুদ্দিন নবি এবং সভাপতির দায়িত্ব পালন করছেন মুহাম্মদ হারামু। বর্তমানে মরক্কী মধ্যমাঠের খেলোয়াড় মুহাম্মদ রবি হরিমাত এই ক্লাবের অধিনায়কের দায়িত্ব পালন করছেন। রয়্যাল আর্মড ফোর্সেস হচ্ছে বুতুলাহের বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১৩তম বারের মতো শিরোপা জয়লাভ করেছিল।

ঘরোয়া ফুটবলে, রয়্যাল আর্মড ফোর্সেস এপর্যন্ত ৩০টি শিরোপা জয়লাভ করেছে; যার মধ্যে তেরোটি বুতুলাহ, বারোটি মরক্কী থ্রোন কাপ এবং চারটি মরক্কী সুপার কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে একটি ক্যাফ চ্যাম্পিয়নস লিগ এবং একটি ক্যাফ কনফেডারেশন্স কাপের শিরোপা রয়েছে। ডাইনি বর্জেস, নেহ্মদি নাগমি, আবুবকর তুঙ্গারা, রদি সালিম এবং জোসেফ গেদে নাদুর মতো খেলোয়াড়গণ রয়্যাল আর্মড ফোর্সেসের জার্সি গায়ে মাঠ কাঁপিয়েছেন।

ইতিহাস
------

১৯৫৮–৫৯ মৌসুমে, পেশাদার ফুটবল ক্লাব হিসেবে প্রথম মৌসুমে রয়্যাল আর্মড ফোর্সেস মরক্কোর পেশাদার ফুটবল ক্লাবগুলোর মধ্যকার আয়োজিত মরক্কী ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ জিএনএফ ২-এ প্রতিদ্বন্দ্বিতা করেছিল; ফিন মুহাম্মদ আনোয়ারের অধীনে উক্ত মৌসুমে লিগটিতে অংশগ্রহণ করেছিল।

ক্লাব প্রতিষ্ঠার প্রায় ১ বছর পর, ১৯৫৯–৬০ মৌসুমে রয়্যাল আর্মড ফোর্সেস প্রথমবারের মতো মরক্কোর পেশাদার ফুটবলের শীর্ষ স্তর বুতুলাহে অংশগ্রহণ করতে সক্ষম হয়েছিল। ১৯৫৯–৬০ বুতুলাহে রয়্যাল আর্মড ফোর্সেস ১১টি জয় এবং ৮টি ড্রয়ে সর্বমোট ৫৪ পয়েন্ট অর্জন করে পয়েন্ট তালিকায় ২য় স্থান অর্জন করেছিল।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **রয়্যাল আর্মড ফোর্সেস ফুটবল ক্লাব** সংক্রান্ত মিডিয়া রয়েছে।

* দাপ্তরিক ওয়েবসাইট (ইংরেজি)